**Príloha č.3:**

**\_Zmluva o dielo\_**

(uzavretá podľa § 536 a nasl. zák.č.513/1991 Zb. Obchodný zákonník v znení neskor. predpisov)

**obchodné meno/názov: .....................................................................................................**

sídlo/miesto podnikania: .....................................................................................................

IČO: .....................................................................................................

registrácia: ...................................................................................................... ......................................................................................................

štatutárny orgán: ......................................................................................................

v mene ktorej koná: ......................................................................................................

(ďalej len **„Zhotoviteľ“**)

**a**

**názov: Mestská časť Bratislava - Ružinov**

sídlo: Mierová ul.21, 827 05 Bratislava

IČO: 00 603 155

štatutárny orgán: Ing. Martin Chren, starosta

v mene ktorej koná: Ing. Martin Chren, starosta

(ďalej len **„Objednávateľ“**)

**uzavreli nasledovnú Zmluvu o dielo.**

**I.**

**Vymedzenie pojmov**

1. **„Dielo“** sa pre účely tejto zmluvy rozumie realizácia diela „ZŠ SNP Ostredková, Ostredková 14, Bratislava“ a to realizácia výstavby nového pavilónu školy s telocvičňou, prípojky elektrickej energie, prípojky vodovodu, splaškovej kanalizácie, dažďovej kanalizácie, spevnených plôch a sadových úprav v areáli Základnej školy SNP Ostredková 14, 821 02 Bratislava, na Pozemkoch na základe Projektovej dokumentácie, v rozsahu Výkazu výmer a v súlade so Stavebným povolením.
2. **„Harmonogram“** sa pre účely tejto zmluvy rozumie harmonogram prác Zhotoviteľa pri plnení predmetu tejto zmluvy, ktorý po jeho schválení Objednávateľom bude tvoriť prílohu č.2 k tejto zmluve.
3. **„Hrubá stavba“** sa rozumie stav rozostavanosti Diela po ukončení realizácie základovej dosky, obvodových stien, vnútorných priečok, vertikálnych a horizontálnych nosných stavebných konštrukcií (obvodové a nosné steny, stropy), vnútorných priečok, strešnej konštrukcie a osadení výplní otvorov – okná a dvere (okrem interiérových dverí).
4. **„Lehota výstavby“** sa pre účely tejto zmluvy rozumie obdobie 8 mesiacov odo dňa účinnosti tejto zmluvy. Lehota výstavby sa predlžuje o obdobie trvania prekážky Vyššej moci.
5. **„Odovzdávací protokol“** sa pre účely tejto zmluvy rozumie písomný dokument, ktorým obe zmluvné strany svojimi podpismi potvrdzujú skutočné odovzdanie Staveniska Objednávateľom a prevzatie Staveniska Zhotoviteľom respektíve po vykonaní Diela spätné odovzdanie Staveniska Zhotoviteľom a prevzatie Staveniska Objednávateľom.
6. **„Pozemky“** sa pre účely tejto zmluvy rozumejú pozemky a stavby, ktoré spolu predstavujú areál a priestory Základnej školy SNP Ostredková 14, 821 02 Bratislava, na ktorých bude realizovaná výstavba Diela.
7. **„Preberací protokol**“ sa pre účely tejto zmluvy rozumie písomný dokument, ktorým obe zmluvné strany svojimi podpismi potvrdzujú skutočné odovzdanie Diela Zhotoviteľom a prevzatie Diela Objednávateľom.
8. **„Prerušenie vykonávania Diela**“ sa pre účely tejto zmluvy rozumie každé prerušenie vykonávania Diela bez ohľadu na to, ktorý subjekt takéto prerušenie vykonávania Diela spôsobil.
9. **„Prevzatie a odovzdanie Diela**“ sa pre účely tejto zmluvy rozumie proces za účasti Objednávateľa a Zhotoviteľa, pred ktorým a počas ktorého Objednávateľ fyzicky kontroluje správnosť vykonania Diela, respektíve overuje, či došlo k riadnemu vykonaniu Diela, ktorého súčasťou je vyhotovenie písomného Preberacieho protokolu.
10. **„Projektová dokumentácia“** sa pre účely tejto zmluvy rozumie súbor technických dokumentov, podľa ktorých bude Dielo realizované. Projektová dokumentácia tvorí súčasť súťažných podkladov verejného obstarávania vyhláseného Objednávateľom na predmet zákazky „Novostavba pavilónu s telocvičňou, ZŠ SNP Ostredková 14, Bratislava“, na základe výsledku ktorého je uzatvorená táto zmluva so Zhotoviteľom ako úspešným uchádzačom. Súťažné podklady sú zverejnené v profile Objednávateľa vedenom Úradom pre verejné obstarávanie (<https://www.uvo.gov.sk/vyhladavanie-profilov/detail/6555>).
11. **„Rozpočet“** sa pre účely tejto zmluvy rozumie podrobný položkovitý rozpočet ceny za Dielo, ktorý po jeho vyhotovení Zhotoviteľom bude tvoriť prílohu č.3 k tejto zmluve.
12. **„Stavenisko“** sa pre účely tejto zmluvy rozumie Pozemky a Dielo respektíve jeho dokončená časť.
13. **„Stavebné povolenie“** sa pre účely tejto zmluvy rozumie Stavebné povolenie vydané Mestskou časťou Bratislava-Vrakuňa dňa 12.08.2021 pod č.SP/2840/6081/2021/4/SU/HP-7. Stavebné povolenie tvorí súčasť súťažných podkladov verejného obstarávania vyhláseného Objednávateľom na predmet zákazky „Novostavba pavilónu s telocvičňou, ZŠ SNP Ostredková 14, Bratislava“, na základe výsledku ktorého je uzatvorená táto zmluva so Zhotoviteľom ako úspešným uchádzačom. Súťažné podklady sú zverejnené v profile Objednávateľa vedenom Úradom pre verejné obstarávanie (<https://www.uvo.gov.sk/vyhladavanie-profilov/detail/6555>).
14. **„Stavebný dozor**“ sa pre účely tejto zmluvy rozumie odborne spôsobilá osoba (s príslušným oprávnením na výkon stavebného dozoru podľa všeobecne záväzných právnych predpisov) poverená Objednávateľom výkonom stavebného dozoru pri vykonávaní Diela.
15. **„Stavebný denník**“ sa pre účely tejto zmluvy rozumie písomný dokument, do ktorého je Zhotoviteľ povinný presne a úplne zaznamenať všetky procesy a postupy vykonané pri vykonávaní Diela.
16. „**Stavbyvedúci“** sa pre účely tejto zmluvy rozumie poverený zástupca Zhotoviteľa zodpovedný za vykonávanie Diela a oprávnený konať v mene a na účet Zhotoviteľa vo veciach, úkonoch a záležitostiach týkajúcich sa vykonávania Diela.
17. **„Subdodávateľ**“ sa pre účely tejto zmluvy rozumie zmluvný partner Zhotoviteľa, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti Diela.
18. **„Súpis prác“** sa pre účely tejto zmluvy rozumie súpis vykonaných stavebných prác a použitého stavebného materiálu respektíve stavebných výrobkov Zhotoviteľom pri realizácii Diela za obdobie kalendárneho mesiaca.
19. **„Výkaz výmer“** sa pre účely tejto zmluvy rozumie výkaz výmer obsahujúci rozsah prác a materiálu potrebných pre realizáciu Diela. Výkaz výmer tvorí súčasť súťažných podkladov verejného obstarávania vyhláseného Objednávateľom na predmet zákazky „Novostavba pavilónu s telocvičňou, ZŠ SNP Ostredková 14, Bratislava“, na základe výsledku ktorého je uzatvorená táto zmluva so Zhotoviteľom ako úspešným uchádzačom. Súťažné podklady sú zverejnené v profile Objednávateľa vedenom Úradom pre verejné obstarávanie (<https://www.uvo.gov.sk/vyhladavanie-profilov/detail/6555>).
20. **„Vyššia moc**“ sa pre účely tejto zmluvy rozumie prekážka, ktorá je ako vyššia moc alebo ako okolnosť osobitného zreteľa výslovne uvedená v tejto zmluve alebo ktorá nastala nezávisle od vôle povinnej strany a bráni jej v splnení jej povinností, pokiaľ nemožno rozumne predpokladať, že by povinná strana túto prekážku alebo jej následky odvrátila alebo prekonala a taktiež, že by v čase vzniku záväzku túto prekážku predvídala. Za Vyššiu moc sa však nikdy nepokladajú spoločenské zmeny ekonomického, politického, finančného alebo menového rázu, zmena hospodárskych pomerov niektorej strany alebo Subdodávateľa, nevydanie alebo zamietnutie vydania akéhokoľvek rozhodnutia orgánom verejnej moci. Nepriaznivé poveternostné a klimatické podmienky sa považujú za prípad Vyššej moci len v prípade, ak predmetné poveternostné a klimatické podmienky sú mimo obvyklých poveternostných a klimatických podmienok v danom období určených za predchádzajúcich 5 rokov.
21. **„Zádržné“** sa rozumie časť Zhotoviteľom vyúčtovanej ceny za Dielo respektíve jej časti zodpovedajúca 15,00% zo Zhotoviteľom vyúčtovanej ceny za Dielo respektíve jej časti, ktorú je Objednávateľ oprávnený neuhradiť v lehote splatnosti ceny za Dielo respektíve jej časti ale až po splnení podmienok dohodnutých zmluvnými stranami v tejto zmluve.
22. **„Zariadenie Staveniska“** sa pre účely tejto zmluvy rozumie mechanické alebo elektronické stroje a zariadenia a iné mechanické alebo elektronické vybavenie stavby, ktoré bude počas vykonávania Diela respektíve v súvislosti s vykonávaním Diela používať Zhotoviteľ alebo Subdodávateľ.

**II.**

**Predmet zmluvy**

1. Zhotoviteľ sa zaväzuje vykonať pre Objednávateľa Dielo a Objednávateľ sa zaväzuje za zhotovenie Diela zaplatiť Zhotoviteľovi cenu za Dielo.
2. Zhotoviteľ je povinný začať s vykonávaním Diela najneskôr do uplynutia 4 týždňov odo dňa účinnosti tejto zmluvy a vykonať Dielo najneskôr do uplynutia Lehoty výstavby.
3. V prípade, že Zhotoviteľ vykoná Dielo pred uplynutím Lehoty výstavby, Objednávateľ je povinný vykonané Dielo prevziať.
4. Dielo sa považuje za vykonané po splnení nasledujúcich podmienok:
5. Dielo bolo riadne vybudované a odovzdané Objednávateľovi,
6. všetky vady a nedorobky Diela uvedené v Preberacom protokole boli riadne odstránené,
7. projektová dokumentácia skutočného vyhotovenia Diela bola riadne odovzdaná Objednávateľovi.

**III.**

**Cena za Dielo**

1. Zmluvné strany si dohodli cenu za Dielo sumou ............... EUR (slovom ...................................................... euro) bez DPH, ku ktorej bude účtovaná DPH v zmysle príslušných právnych predpisov.
2. Cena za Dielo uvedená v bode 1. tohto článku je cena určená ako úplná a konečná cena za vykonanie Diela. V prípade ak skutočný rozsah vykonaného Diela, respektíve jeho časti či niektorej položky, sa bude odlišovať od Projektovej dokumentácie, cena za Dielo bude primerane zvýšená alebo znížená v závislosti od rozsahu skutočne vykonaného Diela a bude vyčíslená na základe jednotkových cien jednotlivých položiek uvedených v Rozpočte. Rozsah skutočne vykonaného Diela odsúhlasuje Stavebný dozor postupom v zmysle bodov 3. a 4. článku IV. tejto zmluvy.
3. Zhotoviteľ po ukončení každého kalendárneho mesiaca vyúčtuje faktúrou časť ceny za dielo zodpovedajúcej ceny za stavebné práce a stavebné výrobky respektíve stavebné materiály uvedené v Súpise prác za daný kalendárny mesiac, ktorý bol schválený Stavebným dozorom v zmysle tejto zmluvy respektíve ktorý bol opravený respektíve potvrdený zmluvnými stranami v zmysle tejto zmluvy po prvotnom neschválení Stavebným dozorom v zmysle tejto zmluvy. Prílohou faktúry bude príslušný Súpis prác schválený Stavebným dozorom v zmysle tejto zmluvy respektíve ktorý bol opravený respektíve potvrdený zmluvnými stranami v zmysle tejto zmluvy po prvotnom neschválení Stavebným dozorom v zmysle tejto zmluvy. Splatnosť faktúry je 30 dní odo jej doručenia Objednávateľovi. Faktúra musí spĺňať všetky náležitosti účtovného dokladu a všetky náležitosti daňového dokladu podľa príslušných všeobecne záväzných právnych predpisov. V prípade, ak faktúra nespĺňa náležitosti určené príslušnými všeobecne záväznými právnymi predpismi alebo touto zmluvou, Objednávateľ je oprávnený vrátiť faktúru Zhotoviteľovi do 5 pracovných dní odo dňa jej doručenia na prepracovanie, respektíve na doplnenie. Nová lehota splatnosti faktúry v zmysle vyššie uvedeného začne plynúť dňom prepracovania respektíve doplnenia faktúry respektíve doručenia opravenej faktúry Objednávateľovi.
4. Zhotoviteľ je povinný vystaviť Objednávateľovi konečnú zúčtovaciu faktúru do 15 dní odo dňa, v ktorý bolo Dielo riadne odovzdané Objednávateľovi. Splatnosť faktúry je 30 dní odo jej doručenia Objednávateľovi. Faktúra musí spĺňať všetky náležitosti účtovného dokladu a všetky náležitosti daňového dokladu podľa príslušných všeobecne záväzných právnych predpisov. V prípade, ak faktúra nespĺňa náležitosti určené príslušnými všeobecne záväznými právnymi predpismi alebo touto zmluvou, Objednávateľ je oprávnený vrátiť faktúru Zhotoviteľovi do 5 pracovných dní odo dňa jej doručenia na prepracovanie, respektíve na doplnenie. Nová lehota splatnosti faktúry v zmysle vyššie uvedeného začne plynúť dňom prepracovania respektíve doplnenia faktúry respektíve doručenia opravenej faktúry Objednávateľovi.
5. V prípade, že Objednávateľ bude v omeškaní s úhradou ceny za Dielo respektíve jej časti, je Zhotoviteľ oprávnený požadovať od Objednávateľa zaplatenie úrokov z omeškania vo výške 0,02% z dlžnej sumy za každý deň omeškania.
6. Objednávateľ uhradí Zhotoviteľovi 85,00% sumy vyúčtovanej faktúrou bankovým prevodom na účet Zhotoviteľa, zvyšných 15,00% sumy vyúčtovanej faktúrou sa považuje za Zádržné. Zmluvné strany sa dohodli, že neuhradenie sumy Zádržného Objednávateľom v zmysle tejto zmluvy v lehote splatnosti faktúry sa nepovažuje za omeškanie Objednávateľa s uhradením príslušnej časti ceny za Dielo vyúčtovanej Zhotoviteľom príslušnou faktúrou. Za deň zaplatenia príslušnej časti ceny za Dielo Zhotoviteľovi sa pre účely tejto zmluvy považuje deň, v ktorý bola príslušná uhrádzaná suma odpísaná z účtu Objednávateľa.
7. Zádržné uhradí Zhotoviteľ Objednávateľovi v lehote do 30 dní odo dňa splnenia nasledovných podmienok:
8. všetky vady a nedorobky Diela uvedené v Preberacom protokole boli riadne odstránené,
9. projektová dokumentácia skutočného vyhotovenia Diela bola riadne odovzdaná Objednávateľovi,
10. kolaudačné rozhodnutie, ktorým bude príslušným orgánom verejnej moci povolené užívanie Diela, nadobudlo právoplatnosť.
11. Zhotoviteľ sa zaväzuje platiť svojím Subdodávateľom za riadne vykonané práce riadne a včas, v opačnom prípade Objednávateľ nie je povinný uhradiť cenu za Dielo Zhotoviteľovi až do riadneho splnenia uvedeného záväzku Zhotoviteľa.
12. V prípade predčasného ukončenia tejto zmluvy (pred riadnym vykonaním Diela) bude mať Zhotoviteľ právo na zaplatenie Ceny za Dielo zníženej primerane rozsahu vykonania Diela ku dňu ukončenia Diela a zníženej o náklady, ktoré bude musieť Objednávateľ vynaložiť v dôsledku predčasného skončenia tejto zmluvy a to za účelom riadneho dokončenia Diela ako aj zníženej o výšku škody či inej ujmy vzniknutej Objednávateľovi v dôsledku alebo v súvislosti s predčasným skončením tejto zmluvy.
13. Objednávateľ je oprávnený započítať pohľadávku Objednávateľa voči Zhotoviteľovi na náhradu nákladov vynaložených Objednávateľom na odstránenie vád a nedorobkov Diela uvedených v Preberacom protokole a neodstránených riadne a včas Zhotoviteľom, s pohľadávkou Zhotoviteľa voči Objednávateľovi na uhradenie Zádržného. Objednávateľ je oprávnený započítať pohľadávku Objednávateľa voči Zhotoviteľovi na náhradu nákladov vynaložených Objednávateľom na odstránenie vád Diela neodstránených riadne a včas Zhotoviteľom, s pohľadávkou Zhotoviteľa voči Objednávateľovi na uhradenie Zádržného.

**IV.**

**Práva a povinnosti zmluvných strán**

1. Zhotoviteľ je povinný predložiť Objednávateľovi návrh Harmonogramu na schválenie v lehote do 7 dní od uzavretia tejto zmluvy, v opačnom prípade má Objednávateľ právo odstúpiť z uvedeného dôvodu od tejto zmluvy. Objednávateľ má právo Harmonogram neschváliť a vzniesť voči nemu námietky, ak Harmonogram bude podľa názoru nesplniteľný alebo je nevhodný vzhľadom na charakter, povahu a rozsah prác, ktoré majú byť podľa Harmonogramu vykonané pri plnení predmetu tejto zmluvy. V prípade neschválenia Harmonogramu Objednávateľom, je Zhotoviteľ bezodkladne povinný po zohľadnení námietok Objednávateľa predložiť Objednávateľovi nový návrh Harmonogramu na schválenie, v opačnom prípade má Objednávateľ právo odstúpiť z uvedeného dôvodu od tejto zmluvy. Právo Objednávateľ neschváliť nový návrh Harmonogramu a vzniesť voči nemu námietky patrí Objednávateľovi obdobne a to aj opakovane. Harmonogram sa po jeho schválení Objednávateľom stane prílohou č.2 tejto zmluvy.
2. Zhotoviteľ je povinný predložiť Objednávateľovi návrh Rozpočtu na schválenie v lehote do 7 dní od uzavretia tejto zmluvy, v opačnom prípade má Objednávateľ právo odstúpiť z uvedeného dôvodu od tejto zmluvy. Objednávateľ má právo Rozpočet neschváliť a vzniesť voči nemu námietky, ak Rozpočet bude obsahovať minimálne v jednej položke jednotkovú cenu bez DPH, ktorá bude minimálne o 10,00% vyššia ako jednotková cena bez DPH za predmetnú položku uvedenú v databáze CENEKON (TSKP – Cenník stavebných konštrukcií a prác) vedenou a aktualizovanou spoločnosťou CENEKON a.s., sídlo: Einsteinova 3677/11, 851 01 Bratislava-mestská časť Bratislava, IČO: 52 015 661, aktuálnej ku ňu uzavretia tejto zmluvy. V prípade neschválenia Rozpočtu Objednávateľom, je Zhotoviteľ bezodkladne povinný po zohľadnení námietok Objednávateľa predložiť Objednávateľovi nový návrh Rozpočtu na schválenie, v opačnom prípade má Objednávateľ právo odstúpiť z uvedeného dôvodu od tejto zmluvy. Právo Objednávateľa neschváliť nový návrh Rozpočtu a vzniesť voči nemu námietky patrí Objednávateľovi obdobne a to aj opakovane. Rozpočet sa po jeho schválení Objednávateľom stane prílohou č.3 tejto zmluvy.
3. Zhotoviteľ doručí do 5 kalendárnych dní po skončení každého kalendárneho mesiaca Stavebnému dozoru na odsúhlasenie Súpis prác. Súpis prác musí pre každú stavebnú prácu uvedenú v Súpise prác obsahovať:
4. identifikácia stavebnej práce,
5. množstvo vykonanej stavebnej práce,
6. jednotkovú cenu vykonanej stavebnej práce v sume bez DPH,
7. množstvo vykonanej stavebnej práce,
8. celkovú cenu vykonanej stavebnej práce v sume bez DPH,

a obdobne pre každý stavebný výrobok respektíve stavebný materiál uvedený v Súpise prác obsahovať:

1. identifikácia stavebného výrobku respektíve stavebného materiálu,
2. množstvo použitého stavebného výrobku respektíve stavebného materiálu,
3. jednotkovú cenu použitého stavebného výrobku respektíve stavebného materiálu v sume bez DPH,
4. množstvo použitého stavebného výrobku respektíve stavebného materiálu,
5. celkovú cenu použitého stavebného výrobku respektíve stavebného materiálu v sume bez DPH,

pričom jednotková ceny vykonanej práce v sume bez DPH ako aj jednotková ceny použitého stavebného výrobku respektíve stavebného materiálu v sume bez DPH musí byť v súlade s jednotkovými cenami uvedenými v Rozpočte.

1. Stavebný dozor je povinný do 10 kalendárnych dní odo dňa doručenia Súpisu prác za príslušný mesiac písomne odsúhlasiť Súpis prác za príslušný kalendárny mesiac a doručiť ho Zhotoviteľovi alebo v rovnakej lehote oznámiť Zhotoviteľovi námietky voči Súpisu prác. V prípade ak v uvedenej lehote nebude Súpis prác Stavebným dozorom odsúhlasený alebo v uvedenej lehote nebudú Zhotoviteľovi doručené námietky voči Súpisu prác, považuje sa predmetný Súpis prác odsúhlasený Stavebným dozorom.
2. V prípade nesúhlasu so Súpisom prác za príslušný kalendárny mesiac je Stavebný dozor povinný predložiť Zhotoviteľovi námietky voči Súpisu prác s popisom rozporovaných skutočností. Následne musí medzi zmluvnými stranami dôjsť k rokovaniu o rozpore v otázke vykonaných prác za príslušný kalendárny mesiac za účasti Stavebného dozoru, z ktorého musí vzísť dohoda zmluvných strán na znení opraveného respektíve potvrdeného Súpisu prác za príslušný kalendárny mesiac.
3. Zhotoviteľ je povinný vykonávať Dielo tak aby bolo riadne vykonané najneskôr v súlade so stanovenou Lehotou výstavby.
4. Zhotoviteľ je oprávnený vykonať Dielo aj prostredníctvom Subdodávateľov a rovnako pri zhotovovaní Diela použiť ich služby, prácu, materiál alebo iné výrobky, avšak za nimi vykonané časti Diela alebo za nimi poskytnuté služby, prácu, materiál alebo iné výrobky zodpovedá, akoby konal Zhotoviteľ sám.
5. Zhotoviteľ uzavretím tejto zmluvy vyhlasuje a výslovne potvrdzuje, že sa pred uzavretím tejto zmluvy oboznámil s obsahom Projektovej dokumentácie. Zhotoviteľ uzavretím tejto zmluvy vyhlasuje a výslovne potvrdzuje, že Projektová dokumentácia je vhodná a jednoznačná pre zhotovenie Diela a v čase uzavretia tejto zmluvy Zhotoviteľovi nie sú známe žiadne nedostatky Projektovej dokumentácie, ktoré by boli prekážkou zhotovenia Diela v súlade s touto zmluvou a v prípade ak Zhotoviteľ uvedené nedostatky Projektovej dokumentácie zistí, bez zbytočného odkladu o tom upovedomí Objednávateľa.
6. Zhotoviteľ je povinný vykonať Dielo riadne a včas.
7. Zhotoviteľ je povinný vykonať Dielo s náležitou odbornou starostlivosťou, dodržiavať všeobecne záväzné právne predpisy a technické normy vzťahujúce sa na vykonávanie Diela, v zmysle Projektovej dokumentácie a rozhodnutí príslušných orgánov verejnej správy a zároveň pri vykonávaní Diela využiť prácu len skúsených autorizovaných a oprávnených odborníkov, či už jeho zamestnancov alebo Subdodávateľov.
8. Zhotoviteľ je povinný pri vykonávaní Diela použiť výlučne také stavebné postupy a ich postupnosť či nadväznosť a také stavebné materiály, ktoré sú prípustné respektíve vyžadované príslušnými technickými normami a príslušnými všeobecne záväznými právnymi predpismi respektíve schválené, povolené či požadované príslušnými orgánmi verejnej moci.
9. Zhotoviteľ je povinný vykonávať Dielo s takým dostatočným počtom pracovníkov, aby bola vždy počas vykonávania Diela zabezpečená bezpečnosť pri práci v súlade s ustanoveniami príslušných všeobecne záväzných právnych predpisov.
10. Zhotoviteľ je povinný zabezpečiť Stavenisko v takom rozsahu, aby účinne predchádzal spôsobeniu ujmy, či už materiálnej, a to na majetku Objednávateľa, Zhotoviteľa, jeho zamestnancov, Subdodávateľov a ich zamestnancov a všetkých ďalších tretích osôb alebo nemateriálnej, a to predovšetkým na zdraví alebo živote všetkých uvedených osôb.
11. Zhotoviteľ je povinný postupovať v úzkej súčinnosti s príslušnými zamestnancami Objednávateľa alebo s osobami, ktoré Objednávateľ písomne poveril na vykonávanie určitej konkrétnej činnosti v rámci kontroly vykonávania Diela.
12. Zhotoviteľ je povinný umožniť Objednávateľovi kedykoľvek na jeho požiadanie vstúpiť na Stavenisko za účelom kontroly vykonávania Diela, pričom Objednávateľ má právo kedykoľvek aj bez požiadania vstúpiť na Stavenisko za účelom kontroly vykonávania Diela, najmä ak má odôvodnenú pochybnosť, že Zhotoviteľ nepostupuje v súlade so touto zmluvou.
13. Zhotoviteľ je povinný viesť Stavebný denník (vrátane prípadnej fotodokumentácie jednotlivých častí Diela, najmä časti Diela pred ich zakrytím), umožniť Objednávateľovi a ním písomne poverenej osobe nahliadnuť do technickej dokumentácie súvisiacej s vykonávaním Diela, a to najmä do Stavebného denníka.
14. Zhotoviteľ je povinný bezodkladne písomne upozorniť Objednávateľa na akúkoľvek významnú skutočnosť týkajúcu sa plnenia tejto zmluvy, najmä o hroziacej alebo vzniknutej škode na Diele, Stavenisku, inom majetku, zdraví alebo právach osôb.
15. Zhotoviteľ je povinný vyzvať Objednávateľa na kontrolu vykonaných prác, ktorých kontrola nebude možná neskôr vzhľadom na ich prekrytie alebo neprístupnosť príslušnej časti Diela a oznámiť mu termín kontroly najmenej 3 pracovné dni vopred. V prípade, že Objednávateľ v určený termín kontroly sa na kontrolu nedostaví a neospravedlní svoju neprítomnosť najneskôr nasledujúci deň, Zhotoviteľ je oprávnený pokračovať vo vykonávaní Diela.
16. Zhotoviteľ na základe požiadavky Objednávateľa kedykoľvek umožní vykonanie kontroly už prekrytej alebo neprístupnej časti Diela a to aj odkrytím príslušnej časti Diela a následným uvedením do pôvodného stavu. Ak však Zhotoviteľ v súlade s touto zmluvou oznámil Objednávateľovi termín kontroly príslušnej časti Diela pred jej zakrytím respektíve zneprístupnením, náklady na vykonanie kontroly a uvedenie do pôvodného stavu znáša v celom rozsahu Objednávateľ a Zhotoviteľ nebude zodpovedať za omeškania so zhotovením Diela vzniknutým v dôsledku odkrytia prekrytých alebo neprístupných prác a uvedením do pôvodného stavu.
17. Zhotoviteľ zabezpečí na základe požiadavky Objednávateľa na vlastné náklady vykonanie všetkých skúšok, kontrol a meraní ohľadom súladu s príslušnými slovenskými normami (STN) a to:
18. kontrolu dodávaných stavebných výrobkov, materiálov a zariadení pri vstupe na Stavenisko,
19. kontrolu stavebných výrobkov, materiálov a zariadení pred a po zabudovaní do Diela, ktoré nespĺňali podmienky stanovené touto zmluvou pri kontrole uvedenej v písm.a).
20. Zhotoviteľ je povinný poskytnúť Objednávateľovi súčinnosť a potrebné prístroje k meraniu a skúšaniu stavebných výrobkov, materiálov a zariadení použitých Zhotoviteľom pri vykonávaní Diela.
21. Objednávateľ má právo kontrolovať a skúšať stavebné výrobky, materiály a zariadenia, ktoré majú byť použité Zhotoviteľom pri realizácii Diela, pričom vykonanie uvedenej kontroly nezbavuje Zhotoviteľa zodpovednosti za prípadné vady stavebných výrobkov, materiálov a zariadení respektíve Diela.
22. Zmluvné strany sa dohodnú na termíne a mieste vykonania kontroly a skúšok stavebných výrobkov, materiálov a zariadení, pričom ak sa Objednávateľ v určený termín a na určené miesto kontroly a skúšky nedostaví a svoju neprítomnosť vopred neospravedlní, je Zhotoviteľ oprávnený kontrolu a skúšky vykonať aj v neprítomnosti Objednávateľa avšak, Zhotoviteľ je však v takom prípade povinný bezodkladne odovzdať Objednávateľovi riadne overené kópie alebo originál výsledkov vykonanej kontroly a skúšky.
23. V prípade ak v termín kontroly a skúšky nebudú na mieste kontroly a skúšky k dispozícií stavebné výrobky, materiály a zariadenia, ktoré majú byť kontrolované a skúšané alebo vykonanou kontrolou a skúškou sa zistí ich nevhodnosť či nesúlad s touto zmluvou, Objednávateľ je oprávnený odmietnuť ich použitie pri vykonaní Diela a Zhotoviteľ je povinný bez zbytočného odkladu vykonať nápravu vzniknutého stavu takým spôsobom aby predmetné stavebné výrobky, materiály a zariadenia spĺňali požiadavky stanovené touto zmluvou.
24. V prípade ak Objednávateľ následne požiada o opakovanú kontrolu a skúšku predtým Objednávateľom odmietnutých stavebných výrobkov, materiálov a zariadení, bude kontrola a skúška uskutočnená za rovnakých podmienok, pričom ak sa opakovane zistí, že stavebné výrobky, materiály a zariadenie nespĺňajú požiadavky stanovené touto zmluvou, všetky náklady na opakovanú kontrolu a skúšku znáša Zhotoviteľ, v opačnom prípade všetky náklady na opakovanú kontrolu a skúšku znáša Objednávateľ.
25. Zhotoviteľ je povinný uzavrieť poistenie zodpovednosti za škodu spôsobenú pri vykonávaní Diela s poistnou sumou najmenej vo výške zodpovedajúcej cene za Dielo a so spoluúčasťou najviac vo výške 5% a vykonať všetko potrebné k tomu, aby poistenie bolo platné počas celej doby vykonávania Diela. Zhotoviteľ je povinný preukázať uzavretie poistenia Objednávateľovi predložením kópie poistnej zmluvy, poistky, poistného certifikátu alebo obdobného dokumentu najneskôr v deň začatia vykonávania Diela, v opačnom prípade má Objednávateľ právo odstúpiť z uvedeného dôvodu od tejto zmluvy. Kópia poistnej zmluvy, poistky, poistného certifikátu alebo obdobného dokumentu bude tvoriť prílohu č.5 k tejto zmluve. Zhotoviteľ je povinný preukázať trvanie poistenia kedykoľvek počas doby vykonávania Diela na základe výzvy Objednávateľa.
26. Zhotoviteľ je povinný oznámiť Objednávateľovi začiatok vykonávania Diela najneskôr 3 dni vopred.
27. Zhotoviteľ je povinný na Stavenisku udržiavať čistotu a poriadok. Odpad vzniknutý pri vykonávaní Diela a nespotrebovaný materiál po skončení vykonávania Diela je Zhotoviteľ povinný na vlastné náklady odstrániť zo Staveniska a odpad odovzdať na povolenej skládke alebo na druhotné spracovanie respektíve s odpadom naložiť v súlade s príslušnými všeobecne záväznými právnymi predpismi.
28. Materiál a nástroje potrebné pre vykonanie Diela si zaobstará výlučne Zhotoviteľ. Zhotoviteľ sa zaväzuje, že na vykonanie Diela použije materiál vhodný na riadne vykonanie Diela a použije postupy a nástroje vhodné a spôsobilé pre riadne vykonanie Diela.
29. Zhotoviteľ je povinný vykonať Dielo tak, aby všetky jeho časti a rovnako Dielo ako celok boli v súlade s:
30. požiadavkami ustanovenými príslušnými všeobecne záväznými právnymi predpismi platnými a účinnými na území Slovenskej republiky,
31. Projektovou dokumentáciou,
32. všeobecne akceptovateľnou úrovňou kvality, ktorá umožní Objednávateľovi užívať Dielo na účely, na ktoré je určené, a to bez obmedzení a prekážok.
33. Zhotoviteľ je povinný predložiť Objednávateľovi na základe požiadavky Objednávateľa technologické postupy zhotovenia Diela, a to najneskôr 3 dni pred začatím vykonávania Diela.
34. Zhotoviteľ je povinný vyhotoviť a predložiť Objednávateľovi na základe požiadavky Objednávateľa plán zabezpečenia akosti Diela v lehote do 14 dní odo dňa účinnosti tejto zmluvy, ktorým potvrdí akosť materiálov, zariadenia a prác použitých pri vykonávaní Diela. Plán zabezpečenia akosti bude obsahovať pre každú etapu vykonávania Diela nasledujúce údaje a informácie:
35. spôsob kontroly a osvedčenie o akosti dodávaných materiálov a zariadenia,
36. počet, dobu a spôsob zaznamenávania kontroly akosti, ktorá bude uskutočňovaná na Stavenisku,
37. počet a dobu kontrolných meraní,
38. kontrolované parametre, prijateľné hodnoty týchto kontrol a kvantitatívne požiadavky kontroly,
39. nevyhnutné opatrenia v prípade zistenia odchýlok od požadovanej akosti.
40. Zhotoviteľ je oprávnený použiť na zhotovenie Diela akékoľvek materiály, časti, komponenty a zariadenia, ktoré sú iného druhu, ako je stanovené v tejto zmluve a jej prílohách, avšak kvalitatívne vyhovujúce požiadavkám v zmysle tejto zmluvy a jej príloh, a výlučne s predchádzajúcim písomným súhlasom Objednávateľa. Zodpovednosť Zhotoviteľa za prípadné vady a nedostatky takto zhotoveného Diela však takýmto súhlasom Objednávateľa nie je dotknutá.
41. Objednávateľ je povinný poskytnúť Zhotoviteľovi akúkoľvek súčinnosť potrebnú pri realizácii Diela a to bez zbytočného odkladu po tom, ako Zhotoviteľ Objednávateľa o takúto súčinnosť požiada.
42. Objednávateľ si vyhradzuje pre seba a Stavebný dozor právo vykonať kontrolu zhotovovania Diela, s čím Zhotoviteľ výslovne súhlasí. Stavebný dozor je oprávnený vykonávať nepretržitý monitoring a kontroly Staveniska, Diela a Stavebného denníka.
43. Objednávateľ týmto udeľuje Zhotoviteľovi právo na použitie Projektovej dokumentácie, a to na vyhotovenie rozmnoženiny, spracovanie do prípadných ďalších fáz Projektovej dokumentácie, to všetko výhradne na účely zhotovenia Diela podľa tejto zmluvy. Udelenie práva použiť Projektovú dokumentáciu je bezodplatné a to pre obdobie vykonávania Diela, pričom udelené právo použiť Projektovú dokumentáciu sa vzťahuje aj na Subdodávateľov.
44. Zhotoviteľ je povinný zabezpečiť si na Stavenisku odberné miesta pre odber elektrickej energie a vody za účelom zhotovenia Diela, pričom Objednávateľ je povinný poskytnúť Zhotoviteľovi potrebnú súčinnosť. Náklady na spotrebovanú elektrickú energiu a vodu znáša v celom rozsahu Zhotoviteľ.
45. Odovzdanie Staveniska Objednávateľom Zhotoviteľovi sa uskutoční na základe výzvy Zhotoviteľa doručenej Objednávateľovi minimálne 5 pracovných dní vopred, tak aby sa uskutočnilo najneskôr do uplynutia lehoty určenej na začatie vykonávania Diela v zmysle tejto zmluvy. O odovzdaní Staveniska bude vyhotovený Odovzdávací protokol podpísaný oboma zmluvnými stranami, momentom podpisu tohto Odovzdávacieho protokolu prechádza na Zhotoviteľa nebezpečenstvo vzniku škody na Stavenisku.
46. V súvislosti so Staveniskom je Zhotoviteľ povinný zabezpečiť najmä:
47. aby na Stavenisko nemali v čase výkonu stavebných prác prístup nepovolané osoby, a to najmä na miesta, kde môže dôjsť k ohrozeniu života alebo zdravia,
48. primerané označenie Staveniska,
49. zriadenie vjazdu a výjazdu z miestnej komunikácie alebo z účelovej komunikácie na prísun stavebných výrobkov, na odvoz zeminy a stavebného odpadu a na prístup vozidiel záchrannej zdravotnej služby a dopravnej zdravotnej služby a požiarnej ochrany, a jeho udržiavanie v nepoškodenom a čistom stave,
50. vhodné umiestnenie Zariadenia Staveniska a vhodné skladovanie stavebných výrobkov,
51. odvoz a likvidáciu odpadu zo Staveniska a to v súlade s príslušnými právnymi predpismi,
52. poriadok a čistotu na Stavenisku, v jeho okolí a na užívaných inžinierskych sieťach,
53. bezpečnosť a ochranu zdravia všetkých osôb nachádzajúcich sa na Stavenisku a požiarnu ochranu Staveniska a Diela, poučenie osôb nachádzajúcich sa na Stavenisku o bezpečnosti a ochrane zdravia a požiarnej ochrane Staveniska a Diela,
54. vykonanie opatrení potrebných na ochranu existujúcich vedení, rozvodov, prípojok a meračov energií, kanalizácie, telekomunikácií a iných inžinierskych sietí nachádzajúcich sa na Stavenisku alebo v jeho okolí, najmä podopierať ich, zabezpečovať ich údržbu a opravy prostredníctvom oprávnených osôb, pokiaľ potreba opravy vznikne v dôsledku okolností, za ktoré zodpovedá,
55. predchádzanie škodám na majetku tretích osôb,
56. dostupnosť Projektovej dokumentácie overenej príslušným stavebným úradom alebo jej kópiu na Stavenisku počas celého zhotovovania Diela a to pre účel výkonu štátneho stavebného dohľadu,
57. pred dňom odovzdania a prevzatia Diela odstránenie všetkých Zariadení Staveniska, nadbytočných stavebných výrobkov, odpadu zo Staveniska a odovzdanie čistého a bezpečného Staveniska, pričom toto ustanovenie sa primerane použije aj v prípade odstraňovania vád a nedorobkov.
58. Zhotoviteľ sa zaväzuje zabezpečiť všetky stavebné výrobky, materiály a zariadenia nevyhnutné pre zhotovenie Diela a dopraviť ich na Stavenisko, a to v takom predstihu, aby pred začatím zhotovovania príslušnej časti Diela boli na Stavenisku k dispozícii všetky stavebné výrobky, materiály a zariadenia nevyhnutné pre zhotovenie časti Diela v potrebnom množstve umožňujúcom neprerušené vykonávanie Diela. Zhotoviteľ zabezpečí, aby všetky stavebné výrobky a materiály a zariadenia mali platné slovenské certifikáty.
59. Zhotoviteľ je povinný na vykonanie Diela použiť výlučne stavebné výrobky, materiály a zariadenia prvotriednej kvality, nové, nikde predtým nepoužité a obstarané výslovne a výlučne na realizáciu Diela.
60. Zhotoviteľ je oprávnený skladovať na Stavenisku výlučne len stavebné výrobky, materiály a zariadenia určené na realizáciu Diela podľa tejto zmluvy. Zhotoviteľ zabezpečí ochranu stavebných výrobkov a materiálov pred poškodením alebo zničením a ich skladovanie tak, aby si tieto zachovali predpísané respektíve požadované vlastnosti.
61. Ohľadne stavebných výrobkov a materiálov, ktoré Zhotoviteľ zabezpečí pre Objednávateľa v súvislosti so zhotovením Diela má Zhotoviteľ postavenie predávajúceho a Objednávateľ postavenie kupujúceho, pričom cena stavebných výrobkov a materiálov, ako aj náklady na dopravu stavebných výrobkov a materiálov na Stavenisko sú zahrnuté v cene Diela.
62. Zhotoviteľ znáša nebezpečenstvo škody na stavebných výrobkoch a materiáloch, ktoré zabezpečil pre zhotovenie Diela až do odovzdania a prevzatia celého Diela Objednávateľom. Za stavebné výrobky a materiály prevzaté od Objednávateľa na zapracovanie do Diela zodpovedá Zhotoviteľ ako skladovateľ. Zhotoviteľ zodpovedá za súlad všetkých stavebných výrobkov a materiálov, ktoré použil na zhotovenie Diela, s príslušnými právnymi predpismi a technickými normami platnými a účinnými na území Slovenskej republiky, s Projektovou dokumentáciou, Stavebným povolením a touto zmluvou.
63. Zhotoviteľ sa zaväzuje v štandardnej forme v súlade s platnými predpismi a touto zmluvou viesť Stavebný denník na Stavenisku odo dňa prevzatia Staveniska až do dňa riadneho odovzdania a prevzatia Diela respektíve odstránenia všetkých vád a nedorobkov uvedených v Preberacom protokole.
64. Zhotoviteľ je povinný zabezpečiť, aby Stavebný denník bol na Stavenisku nepretržite k dispozícii tak, aby bolo možné do neho vykonávať zápisy a aby Objednávateľ mohol priebežne kontrolovať vykonávanie Diela. Do Stavebného denníka vykonáva záznamy prioritne Zhotoviteľ, ako aj iné osoby oprávnené vykonávať zápisy do Stavebného denník v zmysle tejto zmluvy.
65. Do Stavebného denníka sa budú zapisovať najmä:
66. všetky dôležité okolnosti týkajúce sa zhotovovania Diela, záznamy o jednotlivých vykonávaných prácach vrátane časov a rozsahu vykonávania prác,
67. počet pracovníkov podľa profesií zúčastňujúcich sa vykonávania Diela,
68. evidencia Zariadenia Staveniska,
69. údaje o odchýlkach od Projektovej dokumentácie alebo od podmienok určených v rozhodnutiach orgánov verejnej moci a dôvody týchto odchýlok,
70. faktické skutočnosti ovplyvňujúce zhotovovanie Diela, najmä dodržanie Lehoty výstavby, a to najmä poveternostné podmienky vo vzťahu k zhotovovaniu Diela obzvlášť pri prácach s mokrým výrobným procesom, pri zemných prácach a terénnych úpravách,
71. údaje o úkonoch uskutočnených na základe pokynov Objednávateľa, najmä o uskutočnených nápravných opatreniach,
72. dátum návštevy Staveniska, zistené skutočnosti a opatrenia osoby oprávnenej vykonávať štátny stavebný dohľad a osoby vykonávajúcej štátny dozor,
73. zápisy Objednávateľa alebo akýchkoľvek iných osôb poverených Objednávateľom výkonom kontroly,
74. zápisy Stavebného dozoru, technického dozoru Objednávateľa, projektanta, povereného geodeta.
75. Zápisy do Stavebného denníka vykonávajú za Zhotoviteľa osoby poverené Zhotoviteľom, prioritne stavbyvedúci. Zápisy do Stavebného denníka budú vykonávané vo forme pravidelných záznamov vykonávaných denne a mimoriadnych záznamov. Denný záznam sa vykoná v deň uskutočňovania Diela po ukončení všetkých prác v daný deň, výnimočne v odôvodnených prípadoch v nasledujúci deň. Zhotoviteľ je povinný umožniť Objednávateľovi kedykoľvek nahliadať do Stavebného denníka.
76. Zhotoviteľ je povinný odovzdať Objednávateľovi kópiu Stavebného denníka za každý kalendárny mesiac a to vždy spolu so súpisom prác uskutočnených za predmetný kalendárny mesiac predkladaným Stavebnému dozoru v zmysle tejto zmluvy. Pokiaľ z ustanovení tejto zmluvy alebo príslušného právneho predpisu vyplýva právo alebo povinnosť ktorejkoľvek zmluvnej strany na uskutočnenie písomného úkonu voči druhej zmluvnej strane, nepovažuje sa za takýto úkon zápis v Stavebnom denníku. Zhotoviteľ odovzdá rovnopis Stavebného denníka Objednávateľovi pri odovzdaní a prevzatí Diela respektíve po odstránení všetkých vád a nedorobkov uvedených v Preberacom protokole.
77. Zhotoviteľ sa zaväzuje, že najneskôr v deň prevzatia Staveniska od Objednávateľa oznámi Objednávateľovi osobu Stavbyvedúceho. Zhotoviteľ je povinný zabezpečiť prítomnosť Stavbyvedúceho na Stavenisku počas celej doby vykonávania Diela.
78. Zhotoviteľ je povinný poskytnúť Objednávateľovi všetku potrebnú súčinnosť za účelom vydania kolaudačného rozhodnutia povoľujúcim užívanie Diela príslušným orgánom verejnej moci a nadobudnutie jeho právoplatnosti v čo najkratšom čase od odovzdania Diela Zhotoviteľom Objednávateľovi.
79. Zmluvné strany sa dohodli, že akékoľvek termíny určené alebo oznámené Zhotoviteľom Objednávateľovi, v ktorý sa vyžaduje účasť Objednávateľa alebo úkon Objednávateľa v zmysle tejto zmluvy, musia byť stanovené výlučne na pracovný deň, teda mimo dní štátnych sviatkov alebo dní pracovného voľna, pokiaľ sa zmluvné strany nedohodnú inak.
80. Zhotoviteľ je povinný zabezpečiť pre Objednávateľa vyhotovenie projektovej dokumentácie skutočného vyhotovenia Diela v 4 rovnopisoch v tlačenej podobe a v 1 vyhotovení v elektronickej podobe na vhodnom záznamovom nosiči v lehote do 2 týždňov odo dňa odovzdania Diela Objednávateľovi a to na náklady Zhotoviteľa.
81. Zhotoviteľ sa zaväzuje zabezpečiť pre Objednávateľa všetky záručné listy, protokoly, súhlasy, potvrdenia a iné dokumenty týkajúce sa výstavby Diela, ktoré sú potrebné pre kolaudačné konanie na povolenie užívania Diela, respektíve na riadne užívania Diela respektíve na uplatňovanie práv Zhotoviteľa týkajúce sa Diela voči tretím osobám.
82. Zhotoviteľ sa zaväzuje odovzdať Objednávateľovi všetky záručné listy, protokoly, súhlasy, potvrdenia a iné dokumenty týkajúce sa výstavby Diela, ktoré sú potrebné pre kolaudačné konanie na povolenie užívania Diela, respektíve na riadne užívania Diela respektíve na uplatňovanie práv Zhotoviteľa týkajúce sa Diela voči tretím osobám a to najneskôr súčasne s odovzdaním Diela Zhotoviteľom Objednávateľovi respektíve bez zbytočného odkladu po ich získaní Zhotoviteľom (ak Zhotoviteľ získa predmetný dokument až po odovzdaní Diela Objednávateľovi).
83. Zhotoviteľ je povinný na vlastné náklady zabezpečiť vytýčenie existujúcich inžinierskych sietí, ktoré budú alebo môžu byť dotknuté realizáciou Diela a to na vlastné náklady a pred začatím vykonávania Diela.
84. V prípade predčasného ukončenia tejto zmluvy (pred riadnym vykonaním Diela) je Zhotoviteľ povinný na vlastné náklady Zhotoviteľ je povinný do doby nástupu nového zhotoviteľa (najdlhšie 90 dní) zabezpečovať na Diele všetky ochranné, bezpečnostné, protipožiarne, hygienické a strážne opatrenia, tak aby na Diele nevznikla škoda respektíve aby vzniknutá škoda bola čo najmenšia, a to až do okamihu prevzatia nedokončeného Diela novým zhotoviteľom určeným Objednávateľom. V prípade akéhokoľvek porušenia tejto povinnosti Zhotoviteľom, Zhotoviteľ zodpovedá Objednávateľovi za akúkoľvek vzniknutú škodu či inú ujmu v celom rozsahu. Ustanovenia tohto bodu sa uplatnia bez ohľadu na skutočnosť či okolnosť, ktorá bola dôvodom predčasného skončenia tejto zmluvy ako aj bez ohľadu na to, ktorá zmluvná strana predčasne ukončila túto zmluvu.
85. Objednávateľ má právo počas vykonávania Diela rozhodnúť o zúžení rozsahu Diela, pokiaľ Zhotoviteľ do okamihu doručenia oznámenia Objednávateľa o zúžení rozsahu Diela, nezačal s vykonávaním časti Diela, ktorá sa v zmysle rozhodnutia o zúžení rozsahu Diela nevykoná. V prípade rozhodnutia Objednávateľa o zúžení rozsahu Diela, cena Diela bude na základe skutočne vykonaného rozsahu Diela primerane znížená, pričom zníženie ceny Diela bude vyčíslené na základe jednotkových cien jednotlivých položiek Rozpočtu.
86. V prípade ak Objednávateľovi budú na úhradu ceny za Dielo poskytnuté prostriedky z fondov Európskej únie, Zhotoviteľ sa zaväzuje strpieť výkon kontroly respektíve auditu ohľadom použitia poskytnutých prostriedkov na mieste realizácie Diela a to kedykoľvek počas doby realizácie Diela a to osobami oprávnenými na výkon kontroly respektíve auditu.
87. V prípade ak Objednávateľovi budú na úhradu ceny za Dielo poskytnuté prostriedky z fondov Európskej únie a bude vykonaná kontrola respektíve audit ohľadom použitia poskytnutých prostriedkov oprávnenými osobami, Zhotoviteľ sa zaväzuje poskytnúť všetku súčinnosť potrebnú na výkon kontroly respektíve auditu.
88. V prípade ak Objednávateľovi nebudú poskytnuté na úhradu ceny za Dielo prostriedky z fondov Európskej únie a Zhotoviteľ ešte nezačal s realizáciou Diela, Objednávateľ je oprávnený odstúpiť od tejto zmluvy.

**V.**

**Odovzdanie Diela**

1. Objednávateľ Dielo od Zhotoviteľa prevezme a Zhotoviteľ dielo Objednávateľovi odovzdá na základe Preberacieho protokolu podpísaného zmluvnými stranami a Stavebným dozorom po úspešnom overení pripravenosti Diela na odovzdanie.
2. Objednávateľ nie je povinný prevziať Dielo od Zhotoviteľa skôr ako Zhotoviteľ odovzdá Stavebnému dozoru správy o úspešne vykonaných potrebných skúškach.
3. Zhotoviteľ oznámi Objednávateľovi a Stavebnému dozoru termín overenia pripravenosti Diela na odovzdanie najmenej 15 dní vopred. V stanovenom termíne Objednávateľ a Stavebný dozor pristúpi ku kontrole a overeniu pripravenosti Diela na odovzdanie. V rámci fyzického overovania, Stavebný dozor zisťuje stav odovzdávaného Diela odborným overením, v rámci ktorého Objednávateľ overí, či sa na Diele nenachádzajú žiadne zjavné vady a/alebo skryté vady, ktoré by bránili riadnemu užívaniu Diela.
4. O vykonaní overenia pripravenosti Diela na odovzdanie bude vyhotovený písomný záznam podpísaný zmluvnými stranami a Stavebným dozorom, prípadne aj s fotodokumentáciou, ktorý bude obsahovať deň začatia overovania pripravenosti Diela na odovzdanie, súpis zistených vád a nedorobkov Diela a návrhu lehôt na ich odstránenie.
5. Po vykonaní overenia Diela na odovzdanie Zhotoviteľ písomne oznámi Objednávateľovi lehotu potrebnú na odstránenie zistených vád a nedorobkov Diela a o spôsobe ich odstránenia alebo namietne nedôvodnosť Objednávateľom vytýkaných vád a nedorobkov Diela. Zhotoviteľ je povinný písomne oznámiť Objednávateľovi lehotu, v ktorej Zhotoviteľ zabezpečí odstránenie zistených vád a nedorobkov Diela, ako aj o spôsobe ich odstránenia, a to do piatich 5 dní odo dňa vyhotovenia písomného záznamu o overení pripravenosti Diela na odovzdanie.
6. V prípade namietnutia opodstatnenosti Objednávateľom vytýkaných vád a nedorobkov Diela zo strany Zhotoviteľa, dôvodnosť Objednávateľom vytýkaných vád a nedorobkov Diela odborne posúdi tretia osoba oprávnená na výkon činnosti stavebného dozoru a o takomto posúdení vyhotoví písomný záznam. Písomný záznam a výsledky odborného posúdenia vytýkaných vád a nedorobkov Diela je záväzný pre obe zmluvné strany, náklady uvedeného odborného posúdenia znáša v celom rozsahu Zhotoviteľ.
7. Objednávateľ je oprávnený vykonať pred prevzatím Diela kontrolu odstránenia vád a nedorobkov Diela zistených postupom podľa príslušných ustanovení tejto zmluvy.
8. Objednávateľ nie je povinný prevziať Dielo, pokiaľ sa na ňom vyskytujú vady alebo nedorobky Diela, ktoré bránia riadnemu užívaniu Diela, uvedené však neplatí v prípade, ak predmetné vady budú v zmysle tejto zmluvy posúdené treťou osobou oprávnenou na výkon stavebného dozoru posúdené ako nedôvodné. Objednávateľ je povinný Dielo prevziať aj v prípade, ak zistené vady Diela sú drobnými vadami a nedorobkami Diela, ktoré nebránia riadnemu užívaniu Diela, pričom takéto drobné vady a nedorobky Diela budú v Preberacom protokole výslovne uvedené.
9. Po vykonaní overenia pripravenosti Diela na odovzdanie a po odstránení vád a nedorobkov Diela, ktoré by bránili riadnemu užívaniu Diela (ak takéto vady a nedorobky Diela budú zistené a ich dôvodnosť nebude Zhotoviteľom namietaná respektíve ich nedôvodnosť bude v zmysle tejto zmluvy stanovená treťou osobou oprávnenou na výkon stavebného dozoru), Zhotoviteľ oznámi Objednávateľovi najmenej 7 dní vopred termín odovzdania a prevzatia Diela. V prípade ak Objednávateľovi oznámený termín odovzdania Diela nevyhovuje, Objednávateľ je povinný uvedenú skutočnosť oznámiť Zhotoviteľovi najneskôr do 3 dní odo dňa oznámenia termínu odovzdania Diela. V takomto prípade Zhotoviteľ oznámi Objednávateľovi nový termín odovzdania Diela, ktorý je pre Objednávateľa záväzný.
10. O odovzdaní Diela Zhotoviteľom Objednávateľovi bude spísaný Preberací protokol podpísaný zástupcami oboch zmluvných strán a Stavebným dozorom. V Preberacom protokole budú uvedené vady Diela zistené pri jeho odovzdaní Objednávateľovi Zhotoviteľom. Objednávateľ nie je oprávnený odmietnuť prevzatie Diela v prípade, ak Dielo bude bez vád alebo zistené vady Diela nebudú brániť používaniu Diela na účel, na ktorý je Dielo určené. V prípade ak Objednávateľ bude neoprávnene odmietať prevzatie Diela od Zhotoviteľa, Dielo sa považuje za odovzdané v deň, ktorý bol v zmysle bodu 9. toho článku určený ako termín odovzdania Diela.
11. V prípade ak sa Objednávateľ nedostaví na odovzdávanie Diela v termíne určenom v zmysle bodu 9. tohto článku a neoznámi včas Zhotoviteľovi, že mu termín odovzdania Diela nevyhovuje, Dielo sa považuje za odovzdané v deň, ktorý bol v zmysle bodu 9. toho článku určený ako termín odovzdania Diela.
12. V prípade ak v zmysle Preberacieho protokolu bude Dielo odovzdané bez vád, odovzdaním a prevzatím Diela dôjde súčasne aj k spätnému odovzdaniu Staveniska Zhotoviteľom Objednávateľovi. V prípade ak v zmysle Preberacieho protokolu bude Dielo odovzdané s vadami, po odstránení predmetných vád Zhotoviteľ odovzdá Stavenisko Objednávateľovi, čo zmluvné strany potvrdia Odovzdávacím protokolom.
13. Okamihom podpísania Preberacieho protokolu stranami tejto Dohody a Stavebným dozorom sa Dielo považuje za riadne Zhotoviteľom odovzdané Objednávateľovi, respektíve za Zhotoviteľom odovzdané Objednávateľovi s drobnými vadami a nedorobkami Diela uvedenými v Preberacom protokole a nebrániacimi riadnemu užívaniu Diela.
14. Zhotoviteľ je povinný drobné vady a nedorobky Diela uvedené v Preberacom protokole odstrániť v primeranej lehote podľa povahy a rozsahu drobných vád a nedorobkov Diela.
15. Preberací protokol sa považuje za podpísaný stranou tejto Dohody aj v prípade, ak strana tejto Dohody bezdôvodne alebo neoprávnene odmietne podpísať Preberací protokol.
16. Zhotoviteľ je povinný vykonať a odovzdať Dielo Objednávateľovi ako aj odstrániť vady a nedorobky uvedené v Preberacom protokole do uplynutia Lehoty výstavby.
17. V prípade, ak Zhotoviteľ neodstráni vady a nedorobky Diela uvedené v Preberacom protokole riadne a včas, Objednávateľ je oprávnený riadne neodstránené vady a nedorobky uvedené v Preberacom protokole odstrániť na náklady Zhotoviteľa.
18. V prípade, ak Zhotoviteľ riadne vykoná Dielo v predstihu v porovnaní so stanovenou Lehotou výstavby, uvedená skutočnosť nie je dôvodom na odmietnutie prevzatia Diela Objednávateľom.

**VI.**

**Zodpovednosť za vady, náhrada škody a zmluvné pokuty**

1. Zhotoviteľ zodpovedá za vady, ktoré má Dielo v čase jeho odovzdania Objednávateľovi respektíve v čase prechodu nebezpečenstva škody na Diele na Objednávateľa ak tento nastane skôr.
2. Zhotoviteľ zodpovedá za vady Diela, na ktoré sa vzťahuje záruka za akosť, v rozsahu tejto záruky.
3. Záručná doba je 60 mesiacov a začína plynúť odo dňa odovzdania Diela Zhotoviteľom Objednávateľovi. Záručná doba na zariadenia a technológie inštalované ako súčasť realizácie Diela je v rozsahu záručnej doby poskytovanej výrobcom zariadenia respektíve technológie, najmenej však 24 mesiacov odo dňa odovzdania Diela Zhotoviteľom Objednávateľovi, avšak len v tom prípade, ak Zhotoviteľ pri odovzdaní Diela Objednávateľovi odovzdá zoznam takýchto zariadení a technológii obsahujúceho identifikáciu a umiestnenie dotknutých zariadení a technológií a informáciu o záručnej doby poskytovanej výrobcom.
4. Objednávateľ je povinný oznámiť vady Diela Zhotoviteľovi bez zbytočného odkladu po ich zistení Objednávateľom. Súčasťou oznámenia vady Diela Zhotoviteľovi bude popis vady.
5. Zhotoviteľ je povinný zistené vady Diela, na ktoré sa vzťahuje záruka na akosť, bez zbytočného odkladu podľa povahy vady na vlastné náklady odstrániť. V prípade vady ohrozujúcej riadne užívanie respektíve riadne prevádzkovania nehnuteľnosti, ktorá je Dielom respektíve jej súčasťou je Dielo, Zhotoviteľ je povinný začať s odstraňovaním vady najneskôr do 24 hodín odo dňa jej oznámenia Zhotoviteľovi.
6. V prípade, ak Zhotoviteľ neodstráni vady Diela riadne a včas, Objednávateľ je oprávnený riadne neodstránené vady Diela odstrániť na náklady Zhotoviteľa.
7. V prípade ak jedna zmluvná strana zodpovedá za škodu vzniknutú druhej zmluvnej strane, je povinná vzniknutú škodu v celej výške nahradiť druhej zmluvnej strane.
8. V prípade, ak Zhotoviteľ bude v omeškaní s vykonaním prác podľa Harmonogramu, Objednávateľ má právo na zaplatenie zmluvnej pokuty voči Zhotoviteľovi vo výške 10.000,- EUR za každý aj začatý deň omeškania, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté.
9. V prípade, ak Zhotoviteľom vykonávané Dielo nedosiahne stav Hrubej stavby riadne a včas, Objednávateľ má právo na zaplatenie zmluvnej pokuty voči Zhotoviteľovi vo výške 15,00% z príslušnej časti ceny za Dielo, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté. V prípade, ak Zhotoviteľ nevykoná Dielo riadne a včas, Objednávateľ má právo na zaplatenie zmluvnej pokuty voči Zhotoviteľovi vo výške 15,00% z ceny za Dielo, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté.
10. Zmluvné strany sa dohodli, že Objednávateľ má právo na zaplatenie zmluvnej pokuty voči Zhotoviteľovi v nasledujúcich prípadoch a v nasledovnej výške, pričom právo Objednávateľa na náhradu škody a to aj vo výške prevyšujúcej sumu zmluvnej pokuty tým nie je dotknuté:
11. zmluvná pokuta vo výške 300,- EUR za porušenie povinnosti viesť Stavebný denník v súlade s príslušnými právnymi predpismi počas celej doby vykonávania Diela respektíve ak v Stavebnom denníku budú uvedené chybné či zavádzajúce údaje alebo v Stavebnom denníku budú chýbať údaje, ktoré sa povinne alebo spravidla do Stavebného denníka zapisujú, a to za každé jednotlivé porušenie,
12. zmluvná pokuta vo výške 300,- EUR za porušenie povinnosti vykonávať denné záznamy do Stavebného denníka denne a to za každé jednotlivé porušenie (za každý jeden deň, v ktorý nebol uskutočnený denný záznam),
13. zmluvná pokuta vo výške 500,- EUR za porušenie povinností v súvislosti s bezpečnosťou práce a ochranou zdravia pri práci, ktoré môže ohroziť životy alebo zdravie osôb nachádzajúcich sa na Stavenisku, a to za každé jednotlivé porušenie,
14. zmluvná pokuta vo výške 300,- EUR za omeškanie Zhotoviteľa s odstránením závad ohrozujúcich bezpečnosť a ochranu zdravia osôb na Stavenisku voči termínu určenému zápisom v Stavebnom denníku a to za každú jednotlivú závadu a za každý jednotlivé omeškanie,
15. zmluvná pokuta vo výške 300,- EUR za porušenie povinnosti riadne označiť Stavenisko a to za každé jednotlivé porušenie,
16. zmluvná pokuta vo výške 300,- EUR za porušenie povinnosti viesť Stavebný denník v súlade s príslušnými právnymi predpismi počas celej doby vykonávania Diela, a to za každé jednotlivé porušenie,
17. zmluvná pokuta vo výške 1.000,- EUR za stratu alebo odcudzenie Stavebného denníka, a to za každý jednotlivý prípad odcudzenia či straty Stavebného denníka,
18. zmluvná pokuta vo výške 1.000,- EUR za porušenie povinnosti zabezpečiť dostupnosť Projektovej dokumentácie overenej príslušným stavebným úradom alebo jej kópiu na Stavenisku, a to za každé jednotlivé porušenie,
19. zmluvná pokuta vo výške 1.000,- EUR za porušenie povinnosti zabezpečiť, aby Stavebný denník bol nepretržite k dispozícii na Stavenisku, a to za každé jednotlivé porušenie,
20. zmluvná pokuta vo výške 330,- EUR za porušenie povinnosti zabezpečiť prítomnosť Stavbyvedúceho na Stavenisku, a to za každý jednotlivý prípad,
21. zmluvnej pokuty vo výške 1.000,- EUR za každý aj začatý deň omeškania s odstránením vád a nedorobkov Diela uvedených v Preberacom protokole,
22. zmluvnej pokuty vo výške 1.000,- EUR za každý aj začatý deň omeškania so začatím odstraňovania vady oznámenej Zhotoviteľovi,
23. zmluvnej pokuty vo výške 1.000,- EUR za každý aj začatý deň omeškania s odstránením vady oznámenej Zhotoviteľovi.
24. Zmluvné strany sa dohodli, že Objednávateľ je oprávnený jednostranne rozhodnúť o použití sumy Zádržného na úhradu povinnosti Zhotoviteľa uhradiť Objednávateľovi zmluvnú pokutu v zmysle tejto zmluvy.

**VII.**

**Ostatné ustanovenia**

1. Objednávateľ nadobudne vlastnícke právo k Dielu respektíve k materiálu použitému na vykonanie Diela okamihom odovzdania Diela Zhotoviteľom Objednávateľovi.
2. Nebezpečenstvo škody na Diele prechádza na Objednávateľa okamihom odovzdania Diela Zhotoviteľom Objednávateľovi. V prípade, že Objednávateľ bude v rozpore s touto zmluvou odmietať prevzatie Diela od Zhotoviteľa, nebezpečenstvo škody na Diele prechádza na Objednávateľa v deň, určený v súlade s bodom 1. článku V. tejto zmluvy ako termín odovzdania Diela.
3. Zmluvné strany sa dohodli, že v prípade podstatného porušenia zmluvnej povinnosti jednou zmluvnou stranou, má druhá zmluvná strana právo odstúpiť od tejto zmluvy. Podstatným porušením zmluvnej povinnosti sa rozumie porušenie zmluvnej povinnosti v zmysle § 345 ods.2 zák.č.513/1991 Zb. Obchodný zákonník v znení nesk. predpisov.
4. Objednávateľ má právo odstúpiť od tejto zmluvy najmä v nasledovných prípadoch:
5. v prípade omeškania Zhotoviteľa so splnením povinnosti predložiť Objednávateľovi podrobný rozpočet ceny za Dielo v zmysle tejto zmluvy,
6. v prípade omeškania Zhotoviteľa s vykonaním Diela v stanovenej Lehote výstavby, ako aj v prípade dôvodného predpokladu o vzniku omeškania Zhotoviteľa,
7. v prípade omeškania Zhotoviteľa s realizáciou prác podľa Harmonogramu o viac ako 14 dní, ako aj v prípade dôvodného predpokladu o vzniku omeškania Zhotoviteľa,
8. v prípade, ak Zhotoviteľ nezačne s vykonávaním Diela riadne a včas,
9. v prípade, ak realizácia Diela Zhotoviteľom nedosiahne stav Hrubej stavby najneskôr do 4 mesiacov odo dňa účinnosti tejto zmluvy,
10. v prípade, ak sa finančná, technická, odborná alebo iná situácia Zhotoviteľa natoľko zmení oproti situácii v deň účinnosti tejto zmluvy, že Objednávateľ bude mať pochybnosti o schopnosti Zhotoviteľa riadne a včas vykonať Dielo,
11. v prípade, ak Zhotoviteľ preruší vykonávanie Diela bez výslovného pokynu alebo súhlasu Objednávateľa,
12. v prípade, ak Zhotoviteľ vykonáva Dielo v rozpore s ktorýmkoľvek ustanovením tejto zmluvy alebo v rozpore s Projektovou dokumentáciou alebo v rozpore so Stavebným povolením alebo v rozpore s príslušnými všeobecne záväznými právnymi predpismi alebo Zhotoviteľ poruší ktorúkoľvek svoju povinnosť či záväzok podľa tejto zmluvy a nevykoná nápravu napriek upozorneniu Objednávateľa ani v primeranej lehote, ktorú mu Objednávateľ poskytol.
13. Zhotoviteľ musí byť ku dňu uzavretia tejto zmluvy, ako aj počas celej doby vykonávania Diela, a to až do okamihu zaplatenia ceny za Dielo, zapísaný v registri partnerov verejného sektora v zmysle zák.č.315/2016 Z. z. o registri partnerov verejného sektora v znení nesk. predpisov a riadne a včas plniť všetky povinnosti v zmysle príslušnej právnej úpravy. V opačnom prípade má Objednávateľ právo odstúpiť z uvedeného dôvodu od tejto zmluvy. Výpis z registra partnerov verejného sektora preukazujúci zápis Zhotoviteľa ako partnera verejného sektora do registra partnerov verejného sektora tvorí prílohu č.4 k tejto zmluve. V prípade ak Subdodávateľ Zhotoviteľa má povinnosť byť zapísaný v registri partnerov verejného sektora v zmysle zák.č.315/2016 Z. z. o registri partnerov verejného sektora v znení nesk. predpisov, Subdodávateľ Zhotoviteľa musí byť ku dňu začatia vykonávania prác na Diele ako aj počas celej doby vykonávania Diela zapísaný v registri partnerov verejného sektora v zmysle zák.č.315/2016 Z. z. o registri partnerov verejného sektora v znení nesk. predpisov a riadne a včas plniť všetky povinnosti v zmysle príslušnej právnej úpravy, a to až do okamihu zaplatenia ceny za Dielo. V opačnom prípade má Objednávateľ právo odstúpiť z uvedeného dôvodu od tejto zmluvy.
14. Objednávateľ má právo požiadať Zhotoviteľa o zmenu Subdodávateľa vybratého Zhotoviteľom, ak má na to závažné dôvody (napríklad vadne realizované plnenia konkrétnym Subdodávateľom na iných zákazkách alebo pri plnení tejto zmluvy). Zhotoviteľ je v takomto prípade povinný žiadosti Objednávateľa o zmenu Subdodávateľa bezodkladne vyhovieť a predmetného Subdodávateľa nahradiť novým Subdodávateľom respektíve dotknuté práce realizovať osobne.
15. Zhotoviteľ pri uzavretí tejto zmluvy uviedol v prílohe č.1 k tejto zmluve údaje o všetkých Subdodávateľoch, ktorých má v úmysle využiť pri plnení predmetu tejto zmluvy v nasledovnom rozsahu:
16. obchodné meno/názov, sídlo, IČO Subdodávateľa,
17. meno, priezvisko, dátum narodenia a adresa pobytu osoby oprávnenie konať v mene Subdodávateľa,
18. predpokladaný podiel plnenia Subdodávateľa na predmete zákazky,
19. vymedzenie (opis) plnenia Subdodávateľa.
20. V prípade zmeny Subdodávateľa počas trvania tejto zmluvy, je Zhotoviteľ povinný najneskôr 1 pracovný deň vopred pred zmenou Subdodávateľa písomne oznámiť Objednávateľovi zmenu Subdodávateľa, ktoré musí obsahovať údaje uvedené v bode 7. tohto článku vo vzťahu k novému Subdodávateľovi.
21. Každý Subdodávateľ musí spĺňať podmienky osobného postavenia podmienky účasti týkajúce sa osobného postavenia podľa § 32 zák.č.343/2015 Z.z. v znení nesk. predpisov a nesmú u neho existovať dôvody na vylúčenie podľa § 40 ods.6 písm. a) až h) a ods.7 zák.č.343/2015 Z.z. v znení nesk. predpisov; splnenie podmienky účasti týkajúcej sa osobného postavenia podľa § 32 ods.1 písm. e) zák.č.343/2015 Z.z. v znení nesk. predpisov sa posudzuje výlučne vo vzťahu k tej časti predmetu plnenia, ktorý má Subdodávateľ plniť. V prípade, ak Subdodávateľ navrhnutý Zhotoviteľom nespĺňa uvedené podmienky účasti uvedené v predchádzajúcom bode tohto článku, Objednávateľ písomne požiada Zhotoviteľa o jeho nahradenie, pričom Zhotoviteľ je povinný doručiť Objednávateľovi návrh nového Subdodávateľa do 5 pracovných dní odo dňa doručenia žiadosti Objednávateľa.
22. Zhotoviteľ nie je oprávnený previesť práva a povinnosti vyplývajúce pre neho z tejto zmluvy na tretiu osobu, a to ani len čiastočne, bez výslovného osobitne udeleného súhlasu Objednávateľa.
23. Zhotoviteľ nie je oprávnený postúpiť na tretiu osobu ani založiť akékoľvek svoje pohľadávky voči Objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy, a to ani čiastočne.
24. Zhotoviteľ nie je oprávnený jednostranne započítať akúkoľvek svoju pohľadávku voči Objednávateľovi vzniknutú z akéhokoľvek dôvodu proti pohľadávke Objednávateľa voči Zhotoviteľovi vzniknutej na základe alebo v súvislosti s touto zmluvou, a to ani čiastočne.

**VIII.**

**Doručovanie písomností**

1. V prípade potreby doručenia písomností druhej zmluvnej strane sa doručuje osobne alebo prostredníctvom iného subjektu na adresu uvedenú pri označení druhej zmluvnej strany v tejto zmluve, pokiaľ dotknutá zmluvná strana neoznámi písomne druhej zmluvnej strane zmenu adresy na doručovanie. Doručenie písomnosti nastáva dňom jej prevzatia subjektom, ktorý je oprávnený preberať za zmluvnú stranu doporučené poštové zásielky. Písomnosť sa považuje za doručenú aj dňom uloženia zásielky z dôvodu prekážky v doručení na strane adresáta u subjektu, ktorý je povinný ju doručiť. Písomnosť sa považuje za doručenú aj okamihom odmietnutia jej prevzatia adresátom. V prípade ak sa zásielka vráti nedoručená odosielateľovi s poznámkou „adresát neznámy“ alebo poznámkou obdobného významu, písomnosť sa považuje za doručenú dňom vrátenia zásielky odosielateľovi.
2. V prípade potreby okamžitého doručenia písomnosti je možné doručiť písomnosť v elektronickej forme elektronickou poštou na e-mailové adresy osôb uvedených v bode 3. článku IX. tejto zmluvy, pričom v takomto prípade sa písomnosť považuje za doručenú potvrdením jej doručenia druhou zmluvnou stranou; uvedeným spôsobom však nie je možné doručovať písomnosti majúce vplyv na účinnosť tejto zmluvy.

**IX.**

**Záverečné ustanovenia**

1. Táto zmluva nadobúda platnosť dňom jej uzavretia a účinnosť dňom nasledujúcim po dni jej zverejnenia jej zverejnenia v zmysle zákona č.40/1964 Zb. Občiansky zákonník v znení neskorších predpisov a zákona č.211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov. Zmluvné strany týmto berú na vedomie, že táto zmluva bude uverejnená v celom rozsahu v zmysle uvedeného zákona. Na platnosť jej zmien alebo dodatkov je potrebná písomná forma.
2. Táto zmluva je vypracovaná v piatych vyhotoveniach, pričom Zhotoviteľ jedno vyhotovenie a Objednávateľ obdrží štyri vyhotovenia.
3. Za zmluvné strany ohľadom plnenia predmetu tejto zmluvy sú oprávnené okrem štatutárnych zástupcov zmluvných strán konať aj nasledovné osoby:

za Objednávateľa: PhDr. Vladimír Gašperák, e-mail: [vladimir.gasperak@ruzinov.sk](mailto:vladimir.gasperak@ruzinov.sk), tel: +421/2/4828 4167

za Zhotoviteľa: ......................................., e-mail: ........................................., tel.: ............................

alebo iné osoby, ktoré nahradili uvedené osoby na predmetných pracovných pozíciách/funkciách alebo boli oznámené dotknutou zmluvnou stranou druhej zmluvnej strane.

1. Zmluvné strany sa v zmysle § 262 zák.č.513/1991 Zb. Obchodný zákonník v znení neskorších predpisov dohodli, že vzťah založený touto zmluvou sa spravuje ustanoveniami Obchodného zákonníka. Na vzťahy a otázky touto zmluvou neupravené sa vzťahujú ustanovenia príslušných všeobecne záväzných právnych predpisov.
2. Zmluvné strany sa dohodli, že práva, pohľadávky, záväzky alebo povinnosti vyplývajúce z tejto zmluvy prechádzajú v celom rozsahu na právnych nástupcov zmluvných strán.
3. Zmluvné strany sa dohodli, že Zhotoviteľ je oprávnený odplatne alebo bezodplatne previesť svoje práva, pohľadávky, záväzky alebo povinnosti vyplývajúce zo tejto zmluvy na tretiu osobu len s predchádzajúcim výslovným písomným súhlasom Objednávateľa.
4. Neoddeliteľnou súčasťou tejto zmluvy sú jej nasledovné prílohy:

Príloha č.1: Zoznam Subdodávateľov

Príloha č.2: Harmonogram prác

Príloha č.3: Rozpočet

Príloha č.4: Výpis z registra partnerov verejného sektora

Príloha č.5: Poistná zmluva/Poistka/Poistný certifikát

1. Zmluvné strany vyhlasujú, že svoju vôľu v tejto zmluve prejavili slobodne a vážne, určite a zrozumiteľne, že zmluva nebola uzatvorená za nápadne nevýhodných podmienok, s jej obsahom súhlasia po prečítaní bez výhrad, doplnkov a iných zmien a na znak súhlasu ju vlastnoručne podpisujú.

Bratislava, ............... ......................., .................

.......................................................... .................................................

Ing. Martin Chren

starosta

Mestská časť Bratislava - Ružinov